Van Helsing (film)

***Van Helsing*** je američka akcijska fantazija iz 2004. godine. Radnja filma je bazirana na romanima *[[Čovjek vuk]]*, *[[Dracula|Drakula]]* i *[[Frankenstein]]*.

## Radnja

Transilvanija, Rumunjska 1887. Dr. Victor Frankenstein uz financijsku i materijalnu pomoć lokalnog plemića, grofa Dracule, pokušava oživjeti stvorenje sastavljeno od dijelova ljudskih leševa. Uspijeva ali istog trena stanovnici obližnjeg sela napadaju njegov dvorac. Tada se pojavljuje grof Dracula i dr. Frankenstein saznaje da ovaj namjerava iskoristiti stvorenje za svoje mračne ciljeve. Frankenstein ga probada mačem ali se otkriva da je Dracula vampir, živi mrtvac koji se hrani ljudskom krvlju. Dracula ubija Frankensteina ali stvorenje se oslobađa, napada Draculu bacivši ga u vatru te bježi odnoseći tijelo svog stvoritelja. Razularena rulja ga progoni i on se zatvara u vjetrenjači koju masa zapali. Tada iz Frankensteinovog dvorca dolijeće Dracula i tri vampirice. Seljaci se razbježe dok se vjetrenjača zahvaćena plamenom ruši, pokapajući pod sobom Frankensteina i njegovo stvorenje. Godinu dana kasnije u Parizu, dr. Henry Jekyll se pretvara u čudovište, gospodina Hydea, koji terorizira građane. Zloglasni Gabriel Van Helsing kojeg progoni policija cijele Europe traži Hydea kako bi ga ubio...

## Glavne uloge
* **[[Hugh Jackman]]** kao Gabriel Van Helsing
* **[[Kate Beckinsale]]** kao Anna Valerious
* **[[Richard Roxburgh]]** kao grof Vladislaus Drakula
* **[[David Wenham]]** kao Carl
* **[[Shuler Hensley]]** kao Frankensteinovo stvorenje
* **[[Elena Anaya]]** kao vampirica Aleera
* **[[Will Kemp]]** kao Velkan
* **[[Kevin J. O'Connor]]** kao Igor
* **[[Alun Armstrong]]** kao kardinal Jinette
* **[[Silvia Colloca]]** kao vampirica Verona
* **[[Josie Maran]]** kao vampirica Marishka
* **[[Tom Fisher]]** kao grobar
* **[[Samuel West]]** kao Dr. Victor Frankenstein
* **[[Robbie Coltrane]]** kao g. Hyde
* **[[Stephen Fisher]]** kao dr. Jekyll

## Druge zanimljivosti
Van Helsing je planiran 1994. kao izravan nastavak filma Dracula iz 1992., u kojem je glumio Anthony Hopkins a koji je svoju glavnu ulogu trebao ponoviti i u ovom filmu. Nakon što njegovo snimanje biva odgođeno, mnogi elementi u priči se mijenjanju.

## Nagrade i nominacije
* Nagrada ASCAP (2005): Alan Silvestri (nominacija i nagrada)
* Nagrada ASCAP (2005): za najbolju filmsku glazbu - Alan Silvestri (nominacija i nagrada)
* Nagrada Saturn (2005): u kategoriji za najbolje kostime - Gabriella Pescucci, Carlo Poggioli (nominacija)
* Nagrada Saturn (2005): za najbolji horror film (nominacija)
* Nagrada Saturn (2005): za najbolju šminku - Greg Cannom, Steve LaPorte (nominacija)
* Nagrada Saturn (2005): za najbolje specijalne efekte - Scott Squires, Ben Snow, Daniel Jeannette, Syd Dutton (nominacija)
* Srebrna vrpca (2005): za najbolje dizajnirani kostim (ita.Migliori Costumi) - Gabriella Pescucci, Carlo Poggioli (nominacija)
* Nagrada Teen Choice (2004): za najbolji akcijsko-pustolovni film
* Nagrada Teen Choice (2004): za najbolji triler
* Nagrada Teen Choice (2004): u kategoriji najbolji glumac akcijsko-pustolovnog filma - Hugh Jackman
* Nagrada Teen Choice (2004): u kategoriji najbolja glumica akcijsko-pustolovnog filma
* Nagrada Teen Choice (2004): u kategoriji najbolja kemija na filmu - Hugh Jackman, Kate Beckinsale
* Nagrada Teen Choice (2004): u kategoriji najbolja filmska tuča/akcijska sekvenca filma
* Nagrada VES (2004): u kategoriji izvanredni specijalni efekti u službi vizualnih efekata na filmu - Geoff Heron, Chad Taylor
* **Nominacije:** Nagrada Saturn - najbolji horor; najbolji kostim (Gabriella Pescucci i Carlo Poggioli); najbolja šminka (Greg Cannom i Steve LaPorte); najbolji specijalni efekti (Scott Squires, Ben Snow, Daniel Jeannette i Syd Dutton) 2004.

## Glazba iz filma
Album s filmskom glazbom je izdan 2004. godine.

# Transylvania 1887
# Burn It Down!
# Werewolf Trap
# Journey to Transylvania
# Attacking Brides
# Dracula's Nursery
# Useless Crucifix
# Transylvanian Horses
# All Hallow's Eve Ball
# Who Are They to Judge?
# Final Battle
# Reunited

## Vanjske veze
* Službene stranice filma
* 
* Van Helsing igračke i figure